Návrh na začatie prejudiciálneho konania, ktorý podal Tribunal Supremo (Španielsko) 18. júla 2024 – Grupo Massimo Dutti SA/Administración General del Estado
(vec C-500/24, Grupo Massimo Dutti)
Jazyk konania: španielčina
Vnútroštátny súd, ktorý podal návrh na začatie prejudiciálneho konania
Tribunal Supremo
Účastníci konania pred vnútroštátnym súdom
Navrhovateľka: Grupo Massimo Dutti SA
Odporkyňa: Administración General del Estado
Prejudiciálne otázky
Má sa v rámci režimu následného predaja na účely určenia colnej hodnoty tovaru ako prevodnej hodnoty výraz predaj „na vývoz na colné územie spoločenstva“ uvedený v článku 29 nariadenia č. 2913/19921 a článku 70 ods. 1 nariadenia č. 952/20132 alebo výraz predaj „na účel vývozu na toto colné územie“ uvedený v článku 147 nariadenia č. 2454/19933 vykladať v tom zmysle, že postačuje samotný vstup tovaru na územie Spoločenstva, ktorým sa rozumie geografická oblasť, na základe dokladu o predaji, bez ohľadu na colný režim, do ktorého je tovar následne prepustený, a bez ohľadu na účel, na aký je určený, pričom sa v žiadnom prípade nevyžaduje, aby bol tovar uvedený na trh na území Európskej únie?
Alebo je potrebné preukázať, že miestom určenia vývozu je trh Európskej únie, aby bolo možné konštatovať, že predaj sa uskutočnil „na účel vývozu na toto colné územie“?
____________
1 Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva
(Ú. v. ES L 302, 1992, s. 1; Mim. vyd. 02/004, s. 307).
1 Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (prepracované znenie) (Ú. v. EÚ L 269, 2013, s. 1).
1 Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, 1993, s. 1; Mim. vyd. 02/006, s. 3)